சீன ஓபன் பேட்மிண்டன் போட்டி புஜோவ் நகரில் நடந்து வருகிறது. இதில் நேற்று நடந்த பெண்கள் ஒற்றையர் பிரிவு கால்இறுதி ஆட்டத்தில் உலக தரவரிசையில் 3–வது இடத்தில் இருக்கும் இந்திய வீராங்கனை பி.வி.சிந்து, 7–வது இடத்தில் உள்ள சீன வீராங்கனை ஹீ பிங்ஜியாவை எதிர்கொண்டார். 1 மணி 9 நிமிட நேரம் நீடித்த இந்த ஆட்டத்தில் சிந்து 17–21, 21–17, 15–21 என்ற செட் கணக்கில் தோல்வி கண்டு வெளியேறினார். இந்த ஆண்டில் ஹீ பிங்ஜியாவுக்கு எதிராக சிந்து சந்தித்த 3–வது தோல்வி இதுவாகும்.